Na temelju odredbi *Zakona o odgoju i obrazovanju u osnovnoj i srednjoj školi* (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), odredbama [*Pravilnika o tjednim radnim obvezama učitelja i stručnih suradnika u osnovnoj školi* (N](http://www.azoo.hr/images/AZOO/Ravnatelji/Pravilnik_o_tjednim_radnim_obvezama_ucitelja_i_strucnih_suradnika_u_osnovnoj_skoli_Narodne_novine_broj_34-14_.pdf)N 34/14, 40/14, 103/14), *Pravilnika o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu* (NN 47/96, 56/01), *Pravilnika o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi* (NN 124/09, 73/10), *Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi* (NN broj 40/14), *Pravilniku o pomoćnicima u nastavi i stručnim komunikacijskim posrednicima* (NN 102/2018)*, Pravilniku o osnovnoškolskom i srednješkolskom odgoju i obrazovanju učenika s teškoćama u razvoju* (NN 24/2015), *Pravilnika o zaštiti na radu* i *Pravilnika o radu* *Osnovne škole bana Josipa Jelačića*, te članka 29. Statuta Osnovne škole bana Josipa Jelačića, Školski odbor Osnovne škole bana Josipa Jelačića dana 13. 11. 2020. godine donosi:

# PRAVILNIK O ORGANIZACIJI RADA I SISTEMATIZACIJI RADNIH MJESTA

## I. OPĆE ODREDBE

Članak 1.

Ovim Pravilnikom o organizaciji rada i sistematizaciji radnih mjesta uređuje se unutarnja organizacija rada u Osnovne škole bana Josipa Jelačića i sistematizacija radnih mjesta.

Članak 2.

Sistematizacija radnih mjesta obuhvaća nazive radnih mjesta, uvjete za obavljanje poslova svakog radnog mjesta, vrstu radnog mjesta, kratak opis poslova svakog radnog mjesta te broj izvršitelja na svakom radnom mjestu.

Članak 3.

Izrazi u ovom Pravilniku navedeni u muškom rodu, neutralni su glede rodne pripadnosti i odnose se na osobe oba spola.

## II. ORGANIZACIJA RADA

Članak 4.

Radi ostvarivanja plana i programa rada škole te ukupnosti poslova odgojno obrazovnog rada i ostalih poslova rad u Osnovnoj školi bana Josipa Jelačića ustrojen je u dvije službe:

1. stručno-pedagoška

2. administrativno-tehnička

Članak 5.

U stručno-pedagoškoj službi obavljaju se odgojno obrazovni poslovi u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno - pedagoškog rada škole i ostali stručno pedagoški poslovi u skladu sa zakonom, provedbenim propisima, Godišnjim planom i programom rada škole i Školskim kurikulumom.

Članak 6.

U administrativno-tehničkoj službi obavljaju se opći, pravni i kadrovski poslovi, računovodstveni i knjigovodstveni poslovi, poslovi vođenja i čuvanja pedagoške dokumentacije i evidencije te ostalih evidencija, poslovi tehničkog održavanja i rukovanja opremom i uređajima, poslovi održavanja čistoće objekata i okoliša te drugi pomoćni poslovi u skladu sa zakonskim propisima, podzakonskim i provedbenim propisima te Godišnjim planom i programom rada škole.

## III. SISTEMATIZACIJA RADNIH MJESTA

Članak 7.

Radna mjesta u Osnovnoj školi bana Josipa Jelačića organizirana su na sljedeći način:

**III. 1. POSLOVI RUKOVOĐENJA ŠKOLOM**

**1. NAZIV RADNOG MJESTA: ravnatelj**

UVJETI: sukladno Zakonu o odgoju i obrazovanju u osnovnoj i srednjoj školi

VRSTA RADNOG MJESTA: radno mjesto I. vrste

OPIS POSLOVA: predstavlja i zastupa školu, obavlja poslove poslovodnog i stručnog voditelja škole, organizira i vodi rad škole, predlaže Školskom odboru Statut i druge opće akte te Financijski plan i Polugodišnji i godišnji obračun, odlučuje o zasnivanju i prestanku radnog odnosa zaposlenika škole sukladno odredbama Zakona o odgoju i obrazovanju u osnovnoj i srednjoj školi te drugim propisima, planira rad, saziva i vodi sjednice učiteljskog vijeća, odgovara za sigurnost učenika, učitelja i ostalih radnika, surađuje s učenicima, roditeljima, osnivačem i drugim nadležnim službama te obavlja ostale poslove prema zakonskim i podzakonskim propisima i statutu škole;

BROJ IZVRŠITELJA: - 1 izvršitelj na puno radno vrijeme;

**III. 2. ODGOJNO OBRAZOVNI RAD**

**1. NAZIV RADNOG MJESTA : učitelj razredne nastave**

UVJETI: prema Zakonu o odgoju i obrazovanju u osnovnoj i srednjoj školi te Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu;

VRSTA RADNOG MJESTA: radna mjesta I. i II. vrste;

OPIS POSLOVA: izvođenje nastave i drugih oblika neposrednoga odgojno obrazovnog rada, razrednički poslovi te ostali poslovi koji proizlaze iz naravi i količine odgojno obrazovnog rada s učenicima, obavljanje aktivnosti i poslova iz Nastavnog plana i programa, Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanja posebnih poslova koji proizlaze iz ustroja rada škole;

BROJ IZVRŠITELJA: sukladno *Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi* - 12 izvršitelja na puno radno vrijeme;

**2. NAZIV RADNOG MJESTA : učitelj razredne nastave u produženom boravku**

UVJETI: prema Zakonu o odgoju i obrazovanju u osnovnoj i srednjoj školi te Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu;

VRSTA RADNOG MJESTA: radna mjesta I. i II. vrste;

OPIS POSLOVA: neposredni odgojno obrazovni rad s učenicima, poslovi pomoći u učenju i provedbi organiziranog slobodnog vremena te mogućnost izvođenja dodatnog rada, dopunske nastave i izvannastavnih aktivnosti, te ostali poslovi koji proizlaze iz naravi i količine odgojno obrazovnog rada s učenicima, obavljanje aktivnosti i poslova iz Nastavnog plana i programa, Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanjaposebnih poslova koji proizlaze iz ustroja rada škole;

BROJ IZVRŠITELJA: sukladno *Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi* - 4 izvršitelja na puno radno vrijeme;

**3. NAZIV RADNOG MJESTA: učitelji predmetne nastave**

VRSTA RADNOG MJESTA: radna mjesta I. i II. vrste

OPIS POSLOVA: izvođenje nastave i drugih oblika neposrednoga odgojno obrazovnog rada, razrednički poslovi te ostali poslovi koji proizlaze iz naravi i količine odgojno obrazovnog rada s učenicima, obavljanje aktivnosti i poslova iz Nastavnog plana i programa, Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanja posebnih poslova koji proizlaze iz ustroja rada škole;

BROJ IZVRŠITELJA: sukladno *Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi*

1. Učitelj hrvatskog jezika - 4 izvršitelja od kojih 3 na puno radno vrijeme i 1 na nepuno radno vrijeme
2. Učitelj likovne kulture - 1 izvršitelj na puno radno vrijeme
3. Učitelj glazbene kulture - 1 izvršitelj na puno radno vrijeme
4. Učitelj engleskog jezika - 3 izvršitelja na puno radno vrijeme
5. Učitelj njemačkog jezika - 2 izvršitelja na puno radno vrijeme
6. Učitelj matematike - 3 izvršitelja na puno radno vrijeme
7. Učitelj prirode i biologije - 1 izvršitelj na puno radno vrijeme
8. Učitelj kemije i prirode - 1 izvršitelj na puno radno vrijeme
9. Učitelj fizike i tehničke kulture- 1 izvršitelja na puno radno vrijeme
10. Učitelj povijesti - 1 izvršitelj na puno radno vrijeme
11. Učitelj geografije - 2 izvršitelja od kojih 1 izvršitelj na puno radno vrijeme i 1 na nepuno radno vrijeme
12. Učitelj geografije i povijesti - 1 izvršitelj na puno radno vrijeme
13. Učitelj tehničke kulture - 1 izvršitelj na puno radno vrijeme
14. Učitelj informatike - 1 izvršitelja
15. Učitelj tjelesne i zdravstvene kulture – 3 izvršitelja na puno radno vrijeme od kojih je 1 u programu „Vikendom u sportske dvorane“
16. Učitelj vjeronauka- 3 izvršitelja od kojih 2 izvršitelja na puno i 1 na nepuno radno vrijeme

**4. NAZIV RADNOG MJESTA: stručni suradnik pedagog,**

UVJETI: prema Zakonu o odgoju i obrazovanju u osnovnoj i srednjoj školi te Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu

VRSTA RADNOG MJESTA: radna mjesta I. vrste

OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada, Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanja posebnih poslova koji proizlaze iz ustroja rada škole i drugih propisa;BROJ IZVRŠITELJA: 1 izvršitelj na puno radno vrijeme;

**5. NAZIV RADNOG MJESTA: stručni suradnik defektolog – stručnjak edukacijsko-rehabilitacijskog profila**

UVJETI: prema Zakonu o odgoju i obrazovanju u osnovnoj i srednjoj školi te Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu;

VRSTA RADNOG MJESTA: radna mjesta I. vrste;

OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada struke, Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanja posebnih poslova koji proizlaze iz ustroja rada škole i drugih propisa;

BROJ IZVRŠITELJA: 1 izvršitelj na puno radno vrijeme

**7. NAZIV RADNOG MJESTA: stručni suradnik knjižničar,**

UVJETI: prema Zakonu o odgoju i obrazovanju u osnovnoj i srednjoj školi te Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu

VRSTA RADNOG MJESTA: radna mjesta I. vrste

OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada struke Pravilnika o tjednim radnim obvezama učitelja i stručnih suradnika u osnovnoj školi, Godišnjeg plana i programa, Školskog kurikuluma te mogućnost obavljanja posebnih poslova koji proizlaze iz ustroja rada škole ili drugih propisa;

BROJ IZVRŠITELJA: - 1 izvršitelj na puno radno vrijeme

**III. 3. ADMINISTRATIVNO TEHNIČKI I POMOĆNI POSLOVI**

**1. NAZIV RADNOG MJESTA: tajnik**

UVJETI:

1. završen sveučilišni diplomski studij pravne struke ili specijalistički diplomski stručni studij javne uprave
2. završen preddiplomski stručni studij upravne struke, ako se na natječaj ne javi osoba iz točke a) ovog stavka
3. osoba iz članka 156. Zakona o odgoju i obrazovanju u osnovnoj i srednjoj školi;

VRSTA RADNOG MJESTA: radno mjesto I. ili II. vrste STRUČNA SPREMA: VSS/VŠS

OPIS POSLOVA: normativno pravni poslovi, kadrovski poslovi, opći administrativno–analitički poslovi, obavlja i druge administrativno-pravne poslove koji proizlaze iz godišnjega plana i programa rada škole i drugih propisa sukladno Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi;

BROJ IZVRŠITELJA: 1 izvršitelj na puno radno vrijeme

**2. NAZIV RADNOG MJESTA: voditelj računovodstva**UVJETI: preddiplomski stručni studij ekonomije, preddiplomski veleučilišni studij ekonomije, diplomski stručni studij ekonomije, diplomski sveučilišni studij ekonomije – računovodstveni smjer za sve navedene struke, viša ili visoka stručna sprema ekonomske struke – računovodstveni smjer stečena prema ranijim propisima

VRSTA RADNOG MJESTA: radno mjesto I. ili II. vrste STRUČNA SPREMA: VSS/VŠS

OPIS POSLOVA: Računovodstveni i knjigovodstveni poslovi koji proizlaze iz programa, projekata i aktivnosti koji se financiraju iz proračuna jedinica lokalne i područne (regionalne) samouprave, obavlja i ostale računovodstvene, financijske i knjigovodstvene poslove koji proizlaze iz godišnjega plana i programa rada škole i drugih propisa sukladno Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi;

BROJ IZVRŠITELJA: 1 izvršitelj na puno radno vrijeme;

**4. NAZIV RADNOG MJESTA: domar/ložač;**

UVJETI: završena srednja škola III. Ili IV. stupnja, te posebni uvjeti: uvjerenje o posebnoj zdravstvenoj sposobnosti za obavljanje poslova s posebnim uvjetima rada i uvjerenje o osposobljenosti za rukovanje centralnim grijanjem;

VRSTA RADNOG MJESTA: radno mjesto III. vrste; STRUČNA SPREMA: SSS/ III. ili IV. stupnja;

OPIS POSLOVA: rukovođenje i briga o radu kotlovnice, toplinskih stanica i drugih uređaja grijanja, obavljanje popravaka u školi, održavanje prilaza i ulaza u školu, održavanje objekta škole i okoliša, poslovi dežurstva te drugi poslovi koji proizlaze iz godišnjeg plana i programa rada osnove škole sukladno Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi;

BROJ IZVRŠITELJA: - 2 izvršitelja od kojih 1 izvršitelj na puno radno vrijeme i 1 na nepuno radno vrijeme

**5. NAZIV RADNOG MJESTA : kuhar** UVJETI: završena srednja škola – program kuhar, odnosno KV kuhar i tečaj higijenskog minimuma te zdravstvena i sanitarna sposobnost radnika sukladno odredbama *Zakona o zaštiti pučanstva od zaraznih bolesti* (NN [79/07](https://www.zakon.hr/cms.htm?id=31617), [113/08](https://www.zakon.hr/cms.htm?id=31619), [43/09](https://www.zakon.hr/cms.htm?id=31621), [130/17](https://www.zakon.hr/cms.htm?id=31623), [114/18](https://www.zakon.hr/cms.htm?id=45403), [47/20](https://www.zakon.hr/cms.htm?id=44275))

VRSTA RADNOG MJESTA: radno mjesto III. vrste;

STRUČNA SPREMA: SSS/ III. ili IV. stupnja;

OPIS POSLOVA: poslovi planiranja, preuzimanja namirnica, priprema, kuhanje i podjela toplih obroka i ručkova, odnosno mliječnih obroka za učenike. Čišćenje i održavanje kuhinje te ostali poslovi koji proizlaze iz godišnjeg plana i programa rada škole i drugih propisa;

BROJ IZVRŠITELJA: KUHAR: - 3 izvršitelja

**6. NAZIV RADNOG MJESTA : spremač**

UVJETI: završena osnovna škola

VRSTA RADNOG MJESTA: radno mjesto IV. Vrste STRUČNA SPREMA: NKV

OPIS POSLOVA: poslovi održavanja i čišćenja školskog prostora i opreme, čišćenje i održavanje prilaza i ulaza u školu, školskih učionica, kabineta, radionica, sanitarnih čvorova, hodnika, stubišta, svlačionica, blagovaonice, školske sportske dvorane i drugih prostora škole i vanjskog okoliša te namještaja i opreme škole te prema potrebi poslova dežurstva i dostavljačkih poslova te drugih poslova koji proizlaze iz *Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi* i godišnjeg plana i programa rada škole i drugih propisa;

1. BROJ IZVRŠITELJA: - 5 izvršitelja od kojih 4 izvršitelja na puno i 1 na nepuno radno vrijeme

**IV. POMOĆNICI U NASTAVI**

Članak 8.

Sukladno *Pravilniku o pomoćnicima u nastavi i stručnim komunikacijskim posrednicima, Pravilniku o osnovnoškolskom i srednješkolskom odgoju i obrazovanju učenika s teškoćama u razvoju* iGodišnjem planu i programu rada škole u školi se zapošljavaju pomoćnici u nastavi za učenike s teškoćama u razvoju.

**1. NAZIV RADNOG MJESTA: pomoćnik u nastavi;**

UVJETI: SSS III. ili IV. stupnja

POSEBNI UVJETI: Sklonost obavljanju poslova pomoćnika u nastavi i dodatnu edukaciju propisanu verificiranim Nastavnim planom i programa za osposobljavanje pomoćnika u nastavi.

OPIS POSLOVA: Prema *Pravilniku o pomoćnicima u nastavi i stručnim komunikacijskim posrednicima*

BROJ IZVRŠITELJA: Ovisno o broju učenika koji polaze nastavu uz pomoćnika u nastavi sukladno Rješenju o primjerenom obliku školovanja učenika s teškoćama u razvoju;

Članak 9.

Pomoćnici u nastavi zapošljavaju se na određeno vrijeme u skladu s *Pravilnikom o pomoćnicima u nastavi i stručnim komunikacijskim posrednicima.*

**V. PRIJELAZNE I ZAVRŠNE ODREDBE**

Članak 10.

Ovaj Pravilnik stupa na snagu danom objave na oglasnoj ploči Osnovne škole bana Josipa Jelačića.

KLASA: 003-05/20-01/3URBROJ: 251-183-20-01

Predsjednica Školskog odbora:

Marija Gudlek, prof.

Pravilnik je objavljen na oglasnoj ploči Osnovne škole bana Josipa Jelačića 16.11.2020. dana godine.

Ravnateljica:

Jelena Ivaci, prof.